Tormide planeet

"Tormide planeet" on 1961. aastal valminud Nõukogude Liidu mängufilm.

Süžee
Veenusele suundub kolmest kosmoselaevast koosnev Nõukogude Liidu – USA ühisekspeditsioon. Üks kosmoselaevadest hukkub kokkupõrkes meteooriga. Kahe ülejäänud kosmoselaeva meeskonnad maanduvad Veenusele, üks kosmoselaev jääb naiskosmonaudiga orbiidile, et pidada sidet Maaga. Veenuse pinnal jagunevad kosmonaudid kahte rühma ja asuvad planeeti uurima. Nad näevad fantastilisi loomi, kes sarnanevad saurustega. Lisaks sellele jälgivad nad vulkaanipurset ja sukelduvad ookeani põhja. Lõpuks pöörduvad nad edukalt Maale tagasi.

Osatäitjad
Vladimir Jemeljanov – Ilja Veršinin, kosmoselaeva Siirius komandör
Georgi Žžonov – Roman Bobrov, insener, kosmoselaeva Siirius ekipaaži liige
Gennadi Vernov – Aljoša, radist, kosmoselaeva Siirius ekipaaži liige
Juri Sarantsev – Ivan Štšerba, geoloog, kosmoselaeva Veega komandör
Kjunna Ignatova – Maša Ivanova, kosmoselaeva Veega ekipaaži liige
Georgi Teihh – ameeriklane Allan Kern, kosmoselaeva Veega ekipaaži liige
B. Prudkovski – robot John

Kategooria:Nõukogude Liidu filmid
Kategooria:1961. aasta filmid
Kategooria:Ulmefilmid